ماما ستو

ماما ستو اغنيه مصريه

 كلمات 

يا ماما ستو يا سكره

إنشالله دايمن منوره

احكى لنا حدوته يا ماما ستو

بس إوعى تطلع قصيره

ياماما ستو، يا ماما ستو

الحدوته إيه؟

كان فيه بنوته

حلوه و كتكوته

و اقفه مكبوته شاعره بالنقص

قال إيه يا اخواتى

لا ابن الساعاتى

ولا ابن الحاتى طلبوها للرقص

يا ماما ستو بلاش تهويش

ايامكو كان فيه رقص كمان؟

طب حزمونى و سكو الشيش

و اتفرجو علا رقص زمان

اه يا لالالاى يا لالى

اه يا لالالى يا ليلى يا عين

يا ماما ستو، يا ماما ستو و بعدين إيه؟

مركونه ع الحيطه

و الدنيا زيطه

قلع البرنيطه ابن السلطان

و جالها بنفسه

و طلبها تراقصه

الناس الفالصو قالو ده سكران

و هوا ولا سكران ولا حاجه

اللا بجمال بنت الطحان

رقصت معاه فى الحفله آلاجه

أحدث و اجدد رقصه زمان

اه يا لالالالى يا لالى

اه يا لالالى يا ليلى يا عينى

يا ماما ستو، يا ماما ستو و بعدين إيه؟

قدمها لمامته

وباباه وبطانته

قالتله طنطه دي جميلة صحيح

و اخرج يا منادى

و قول يا هادى

يا أهل المدينه نادى

قيمو التفاريح

ولى عهدكم نقا نقاوه

من وسطكم و اسمها أشجان

الشعب بات يرقص يا حلاوه

للصبح طبعن رقص زمان

اه يا لالالالى يا لالى

اه يا لالالى يا ليلى ياعينى

و توته توته فرغت يا لالالى الحدوته

و انا اعمل إيه

اه يا لالالالى اوليه
 شوف كمان 

تصنيف:اغانى باللغه المصريه
تصنيف:كلمات اغانى